Bengaalsche Spraak

Bengaalsch, ook Bengali na’t Engelsche (Bengaalsch:বাংলা, IAST: bāṃlā ˈbaŋla) es ene indoaarsche Sprake, de wat bi 234 Millionen Minschen as œre Moddersprake un rund 39 Millionen as twede Sprake in Bangladesch, Westbengalen un Gebeden ümmeto sprèket. Klassifikatschoon Dat Bengaalsche tellt tohope med den Assameeschen to den bengaalsch-assameeschen Spraken, de ook Gauda-Kamarupa-Spraken heet. Düsse Gruppe bild tohope med Oriya de oostindoaarschen Spraken, de ook na den Magadhan-Prakrit, up dat se trüggegeet, den Namen Magadhan-Spraken drèget. Dat Oostindoaarsche is ene Unnergruppe van’n indoaarschen Spraken, de to den indoiraanschen Telgen van’r indogermaanschen Spraakfamilie bihöört. Nawiese